CELEX: 62010CA0506
Language: el
Date: 2011-10-06 00:00:00
Title: Υπόθεση C-506/10: Απόφαση του Δικαστηρίου (τρίτο τμήμα) της 6ης Οκτωβρίου 2011 [αίτηση του Amtsgericht Waldshut-Tiengen — Landwirtschaftsgericht (Γερμανία) για την έκδοση προδικαστικής αποφάσεως] — Rico Graf, Rudolf Engel κατά Landratsamt Waldshut — Landwirtschaftsamt (Συμφωνία για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου — Ίση μεταχείριση — Παραμεθόριοι ελεύθεροι επαγγελματίες — Σύμβαση αγροτικής μισθώσεως — Γεωργική διάρθρωση — Νομοθετική ρύθμιση κράτους μέλους επιτρέπουσα την άρνηση εγκρίσεως της συμβάσεως σε περίπτωση που τα προϊόντα τα οποία παράγονται στο εθνικό έδαφος από παραμεθόριους Ελβετούς αγρότες προορίζονται να διακομισθούν, ελεύθερα δασμών, στην Ελβετία)

26.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/6
            
         Απόφαση του Δικαστηρίου (τρίτο τμήμα) της 6ης Οκτωβρίου 2011 [αίτηση του Amtsgericht Waldshut-Tiengen — Landwirtschaftsgericht (Γερμανία) για την έκδοση προδικαστικής αποφάσεως] — Rico Graf, Rudolf Engel κατά Landratsamt Waldshut — Landwirtschaftsamt
   (Υπόθεση C-506/10) (1)
   
   (Συμφωνία για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου - Ίση μεταχείριση - Παραμεθόριοι ελεύθεροι επαγγελματίες - Σύμβαση αγροτικής μισθώσεως - Γεωργική διάρθρωση - Νομοθετική ρύθμιση κράτους μέλους επιτρέπουσα την άρνηση εγκρίσεως της συμβάσεως σε περίπτωση που τα προϊόντα τα οποία παράγονται στο εθνικό έδαφος από παραμεθόριους Ελβετούς αγρότες προορίζονται να διακομισθούν, ελεύθερα δασμών, στην Ελβετία)
   2011/C 347/09
   Γλώσσα διαδικασίας: η γερμανική
   
      Αιτούν δικαστήριο
   
   Amtsgericht Waldshut-Tiengen — Landwirtschaftsgericht
   
      Διάδικοι στην υπόθεση της κύριας δίκης
   
   Rico Graf, Rudolf Engel
   
      κατά
   
   Landratsamt Waldshut -Landwirtschaftsamt
   
      Αντικείμενο
   
   Αίτηση εκδόσεως προδικαστικής αποφάσεως — Amtsgericht Waldshut-Tiengen-Landwirtschaftsgericht — Ερμηνεία της Συμφωνίας για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, υπογραφείσα στο Λουξεμβούργο στις 21 Ιουνίου 1999 (ΕΕ 2002, L 114, σ. 6) — Ακύρωση, από την αρμόδια αρχή κράτους μέλους, συμβάσεως αγροτικής μισθώσεως έχουσα ως αντικείμενο γαίες ευρισκόμενες σε κράτος μέλος και συναφθείσα από Ελβετό γεωργό του οποίου η επιχείρηση εδρεύει στην Ελβετία — Εθνική κανονιστική ρύθμιση επιτρέπουσα την ακύρωση, λόγω στρεβλώσεως του ανταγωνισμού, όταν πρόκειται για εδάφη στα οποία παράγονται γεωργικά προϊόντα προοριζόμενα να εξαχθούν ατελώς εκτός της εσωτερικής αγοράς
   
      Διατακτικό
   
   Η αρχή της ίσης μεταχειρίσεως που κατοχυρώνεται από το άρθρο 15, παράγραφος 1, του παραρτήματος I της Συμφωνίας για την ελεύθερη κυκλοφορία των προσώπων μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, η οποία υπογράφηκε στο Λουξεμβούργο στις 21 Ιουνίου 1999, αποκλείει νομοθετική ρύθμιση κράτους μέλους, όπως η επίμαχη στο πλαίσιο της κύριας δίκης, η οποία προβλέπει τη δυνατότητα της αρμόδιας αρχής του οικείου κράτους μέλους να αρνηθεί την έγκριση συμβάσεως αγροτικής μισθώσεως η οποία αφορά γεωτεμάχιο κείμενο εντός συγκεκριμένης περιοχής της επικράτειας του εν λόγω κράτους μέλους και συναφθείσας μεταξύ κατοίκου του εν λόγω κράτους μέλους και κατοίκου παραμεθόριας περιοχής του άλλου συμβαλλόμενου κράτους, με την αιτιολογία ότι το μίσθιο χρησιμοποιείται για την παραγωγή αγροτικών προϊόντων που προορίζονται να διακομισθούν εκτός της κοινής αγοράς της Ευρωπαϊκής Ένωσης ελεύθερα δασμών, και η οποία προκαλεί στρεβλώσεις του ανταγωνισμού, αν η νομοθετική αυτή ρύθμιση επηρεάζει με την εφαρμογή της σαφώς περισσότερους υπηκόους του άλλου συμβαλλόμενου μέρους απ’ ό,τι υπηκόους του κράτους μέλους στην επικράτεια του οποίου εφαρμόζεται η εν λόγω ρύθμιση. Στο αιτούν δικαστήριο εναπόκειται να ερευνήσει αν συντρέχει τέτοια περίπτωση.
   
      (1)  ΕΕ C 30 της 29.1.2011.